**Marcel Haščák** (s. 3. helmikuuta 1987 Poprad, Tšekkoslovakia) on slovakialainen jääkiekkoilija. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Haščák on HK Popradin kasvatti. Hän oli kaudella 2004–2005 seuran B-nuorten paras maalintekijä 25 osumallaan, joilla Haščák jakoi Slovakian B-juniorisarjan maalipörssin viidennen sijan HC Slovan Bratislavan Marián Jamrichin ja HC Dukla Senican Juraj Rehušin kanssa. Kaudella 2005–2006 hän oli Popradin paras pistemies ja maalintekijä tehoilla 26+17=43, joilla Haščák jakoi Slovakian A-nuorten sarjan maalipörssin neljännen sijan HC Košicen Tomáš Marcinkon ja Marek Tkáčin kanssa. Hän debytoi kauden aikana myös Popradin Extraliga-joukkueessa, jossa 17-vuotiaan Haščákin tulokaskausi toi 37 runkosarjaottelussa tehot 1+1=2 ja 13 playoff-ottelussa yhden syöttöpisteen. Hän eteni joukkueen kanssa aina liigan finaaleihin saakka, mutta Slovakian-mestaruuden vei kuitenkin MsHK Žilina otteluvoitoin 4–3.

Kaudella 2006–2007 Haščák teki Extraligan runkosarjassa 18 tehopistettä. Pudotuspeleissä hän jakoi Popradin sisäisen pistepörssin voiton Martin Segľan kanssa tehtyään kuudessa ottelussa tehot 2+2=4. Haščák jakoi myös joukkueen sisäisen tehotilaston voiton Aleksandrs Jerofejevsin ja Vladimír Kubusin kanssa lukemalla +2. Kaudella 2007–2008 hänen tehopisteensä runkosarjassa nousivat 39:ään. Kaudella 2008–2009 Haščák jakoi 17 osumallaan Popradin sisäisen maalipörssin toisen sijan Peter Kloudan ja Richard Šechnýn kanssa. Hän jakoi myös 105 minuutillaan Extraligan jäähypörssin kuudennen sijan HK Nitran Tomáš Chrenkon kanssa. Haščák oli myös Popradin ainoa, joka onnistui kevään 2010 pudotuspelien puolivälieräsarjassa kahdesti maalinteossa.

Haščák siirtyi kaudeksi 2010–2011 kaksivuotisella sopimuksella HC Košiceen. Hän voitti kauden päätteeksi Slovakian-mestaruuden. Kaudella 2011–2012 Haščák oli joukkueensa kolmanneksi paras maalintekijä 17 osumallaan. Hän eteni Košicen kanssa aina Extraligan finaaleihin saakka, mutta mestaruuden vei kuitenkin HC Slovan Bratislava otteluvoitoin 4-3. Toukokuussa 2012 Haščák teki Košicen kanssa vuoden mittaisen jatkosopimuksen.

Kaudella 2012–2013 Haščák nousi Košicen varakapteeniksi ja teki Extraligan yhden kauden piste-ennätyksensä tehoilla 31+33=64. Hän oli joukkueensa paras maalintekijä ja toiseksi paras pistemies Richard Jenčíkin jälkeen. Haščák jakoi liigan maalipörssin toisen sijan HC Banská Bystricaa ja HK Popradia edustaneen Lukáš Hvilan kanssa edellään vain HK Nitran Roman Tománek. Pistepörssissä hän sijoittui neljänneksi. Haščák voitti koko kevään 2013 pudotuspelien maalipörssin ja sijoittui pistepörssissä kolmanneksi tehoilla 13+4=17. Hän jakoi myös tehotilaston voiton HKm Zvolenin Andrej Podkonickýn kanssa. Haščák eteni Košicen kanssa Extraligan finaaleihin, mutta mestaruuden vei kuitenkin HKm Zvolen otteluvoitoin 4–1. Hänet valittiin kauden päätteeksi liigan tähdistökentälliseen.

Elokuussa 2013 Haščák siirtyi try-outille KHL:n latvialaisjoukkue Dinamo Riikaan. Pari viikkoa myöhemmin hän sai joukkueeseen vuoden mittaisen sopimuksen kaudeksi 2013–2014. Kaudeksi 2014–2015 Haščák siirtyi jatkamaan KHL-uraansa Amur Habarovskiin. Joukkueen kausi päättyi runkosarjan viimeiseen sijaan. Kauden jälkeen, helmikuussa 2015 Haščákin sopimus purettiin pelillisistä syistä.

Kaudeksi 2015–2016 Haščák siirtyi vuoden mittaisella sopimuksella Tšekin Extraligaan HC Karlovy Varyn riveihin. Hän oli joukkueen kolmanneksi paras maalintekijä 11 osumallaan. Karlovy Vary ajautui karsintasarjaan, mutta onnistui kuitenkin säilyttämään sarjapaikkansa. Kaudeksi 2016–2017 Haščák siirtyi kaksivuotisella sopimuksella HC Kometa Brnoon. Hän voitti kauden päätteeksi Tšekin-mestaruuden.

### Maajoukkueura

Haščák edusti Slovakiaa Pyeongchangin olympiakisoissa 2018. Hän pelasi myös MM-kilpailuissa vuosina 2012, 2013, 2014 ja 2017, joista ensimmäinen turnaus päättyi hopeaan. Yhteensä Haščák on pelannut 77 A-maaottelua tehopistein 10+19=29.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | HK Poprad | SloEL | 37 | 1 | 1 | 2 | 4 | 13 | 0 | 1 | 1 | 2 |
| 2006–2007 | HK Poprad | SloEL | 43 | 11 | 7 | 18 | 50 | 6 | 2 | 2 | 4 | 4 |
| 2007–2008 | HK Poprad | SloEL | 51 | 17 | 22 | 39 | 50 | 5 | 1 | 3 | 4 | 0 |
| 2008–2009 | HK Poprad | SloEL | 37 | 11 | 9 | 20 | 99 | – | – | – | – | – |
| 2009–2010 | HK Poprad | SloEL | 45 | 17 | 8 | 25 | 105 | 5 | 2 | 0 | 2 | 0 |
| 2010–2011 | HC Košice | SloEL | 37 | 15 | 16 | 31 | 63 | 10 | 2 | 2 | 4 | 43 |
| 2011–2012 | HC 46 Bardejov | Slovakia I | 2 | 1 | 2 | 3 | 0 | – | – | – | – | – |  |  |  |  |  |  | MM | 10 | 0 | 1 | 1 | 2 |
|  | HC Košice | SloEL | 46 | 17 | 12 | 29 | 81 | 11 | 4 | 5 | 9 | 10 |
| 2012–2013 | HC Košice | SloEL | 51 | 31 | 33 | 64 | 48 | 17 | 4 | 13 | 17 | 36 | Ykköstähdistö |  |  |  |  |  | MM | 4 | 0 | 0 | 0 | 2 |
| 2013–2014 | Dinamo Riika | KHL | 33 | 6 | 7 | 13 | 19 | 3 | 0 | 0 | 0 | 0 |  |  |  |  |  |  | MM | 3 | 0 | 0 | 0 | 2 |
| 2014–2015 | Amur Habarovsk | KHL | 48 | 5 | 6 | 11 | 49 | – | – | – | – | – |
| 2015–2016 | HC Karlovy Vary | ČEL | 22 | 11 | 3 | 14 | 30 | – | – | – | – | – |
| 2016–2017 | HC Kometa Brno | ČEL | 44 | 11 | 13 | 24 | 14 | 14 | 4 | 6 | 10 | 8 |  |  |  |  |  |  | MM | 7 | 0 | 3 | 3 | 0 |
| 2017–2018 | HC Kometa Brno | ČEL | 47 | 6 | 11 | 17 | 36 | 14 | 3 | 2 | 5 | 4 |  |  |  |  |  |  | OK | 4 | 1 | 1 | 2 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 1 | 0 | 1 | 4 |
| 2018–2019 | HC Košice | SloEL | 42 | 16 | 18 | 34 | 28 | 6 | 4 | 3 | 7 | 4 |
| 2019–2020 | HC Košice | SloEL | 45 | 33 | 22 | 55 | 36 | – | – | – | – | – |
| 2020–2021 | HK Poprad | SloEL | 48 | 38 | 31 | 69 | 24 | 14 | 7 | 8 | 15 | 37 |
| 2021–2022 | HC Kometa Brno | ČEL | 18 | 5 | 3 | 8 | 12 | – | – | – | – | – |
|  | HC Slovan Bratislava | SloEL | 32 | 23 | 27 | 50 | 20 | 16 | 6 | 5 | 11 | 4 |
| 2022–2023 | HC Slovan Bratislava | SloEL | 41 | 22 | 21 | 43 | 16 | 6 | 1 | 0 | 1 | 2 |
| 13 kautta | yhteensä | SloEL | 555 | 252 | 227 | 479 | 624 | 109 | 33 | 42 | 75 | 142 |
| 4 kautta | yhteensä | ČEL | 131 | 33 | 30 | 63 | 92 | 28 | 7 | 8 | 15 | 12 |
| 2 kautta | yhteensä | KHL | 81 | 11 | 13 | 24 | 68 | 3 | 0 | 0 | 0 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Marcel Haščák**.
* Marcel Haščák The Internet Hockey Databasessa (englanniksi)
* Marcel Haščák *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Marcel Haščák *Elite Prospects*. Everysport Media Group AB.  (englanniksi)
2. ↑  HC Košice v ďalšej sezóne bez množstva doterajších opôr  2.5.2012. KOŠICE:  Slovenský zväz ľadového hokeja. Viitattu 12.8.2016. (slovakiksi)
3. ↑  DINAMO uz pārbaudes laiku pievienosies 2 uzbrucēji *dinamoriga.lv*.  5.8.2013. Dinamo Rīga.  Arkistoitu 4.3.2016. Viitattu 12.8.2016. (latviaksi)
4. ↑  DINAMO RĪGA vienojusies ar Marcel Hascak *dinamoriga.lv*.  21.8.2013. Dinamo Rīga.  Arkistoitu 4.3.2016. Viitattu 12.8.2016. (latviaksi)
5. ↑  KHL-seura laittoi tuulemaan – potkut suomalaisvalmentajalle sekä kokeneelle Leijona-pakille! *suomikiekko.com*.  14.12.2015. Nordic Sport Media. Viitattu 12.8.2016.
6. ↑  Příchod slovenského reprezentanta Haščáka uzavřel kádr A-týmu *hokejkv.cz*.  23.7.2015. HC Energie Karlovy Vary s.r.o. & eSports.cz s.r.o.. Viitattu 12.8.2016. (tšekiksi)
7. ↑  Čekal, Tomáš: Michal Gulaši, Marcel Haščák, Jan Štencel a Vlastimil Dostálek posilami Komety! Kdo odchází?  2.5.2016. Brno:  HC Kometa Brno & eSports.cz, s.r.o. Viitattu 12.8.2016. (tšekiksi)